**LĒMUMS**

LIEPĀJĀ

|  |  |  |
| --- | --- | --- |
| 2020.gada 23.jūlijā |  Nr.354/11(prot. Nr.11, 6.§) | Nr.233  |

Par lokālplānojuma, kas groza Liepājas pilsētas

teritorijas plānojumu bijušās rūpnīcas “Liepājas

Metalurgs” teritorijai, izstrādes uzsākšanu,

darba uzdevuma un izstrādes vadītāja

apstiprināšanu

Pamatojoties uz Teritorijas attīstības plānošanas likuma 12.panta pirmo daļu un 24.pantu, likuma “Par pašvaldībām” 14.panta otrās daļas 1.punktu, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 75.punktu, Liepājas pilsētas ilgtspējīgas attīstības stratēģiju līdz 2030.gadam, Liepājas pilsētas pašvaldības izpilddirektora vietnieka (būvniecības jautājumos) 2020.gada 8.jūlija vēstuli Nr.1698/2.1.4 “Par lokālplānojuma izstrādes uzsākšanu bijušās rūpnīcas “Liepājas Metalurgs” ražošanas teritorijai”, kurā, lai nodrošinātu vienlaidus rūpnieciskās teritorijas, kuru agrāk galvenokārt aizņēma bijušais uzņēmums “Liepājas Metalurgs” un tam piegulošā teritorija, un infrastruktūras objektu konversiju lietderīgākai, ilgtspējīgākai izmantošanai un integrācijai Liepājas pilsētvides struktūrā, lūgts uzsākt lokālplānojuma izstrādi, kas paredz Liepājas pilsētas teritorijas plānojuma grozījumus minētajā teritorijā, un izskatot Liepājas pilsētas domes pastāvīgās Pilsētas attīstības komitejas 2020.gada 16.jūlija lēmumu (sēdes protokols Nr.7), LIEPĀJAS PILSĒTAS DOME

N O L E M J :

1. Uzsākt lokālplānojuma, kas groza Liepājas pilsētas teritorijas plānojumu bijušās rūpnīcas “Liepājas Metalurgs” teritorijai, izstrādi (1.pielikums).

2. Apstiprināt par lokālplānojuma izstrādes vadītāju Liepājas pilsētas pašvaldības iestādes “Liepājas pilsētas būvvalde” pilsētas arhitektu Uģi Kauguru.

3. Apstiprināt darba uzdevumu lokālplānojuma, kas groza teritorijas plānojumu bijušās rūpnīcas “Liepājas Metalurgs” teritorijai, izstrādei (2.pielikums).

4. Liepājas pilsētas pašvaldības izpilddirektoram kontrolēt lēmuma izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Liepājas pilsētas būvvaldei, pašvaldības izpilddirektoram, Finanšu pārvaldei, Liepājas SEZ pārvaldei, Nekustamā īpašuma pārvaldei  |